Odnosi Albanija–Bosna i Hercegovina

Bosna i Hercegovina i Albanija su geografski smještene u Jugoistočnoj Evropi, na Zapadnom Balkanu. Bosna i Hercegovina je po površini i broju stanovnika veća od Albanije. Površina Bosne i Hercegovine iznosi 51.129&nbsp;km², a Albanije 28.750&nbsp;km². Prema zadnjem popisu, Bosna i Hercegovina ima 3.281.000 stanovnika, dok Albanija ima 2.838.000.

Obje zemlje su punopravne članice Ujedinjenih nacija (UN), Vijeća Evrope, Svjetske zdravstvene organizacije (WHO), Međunarodnog monetarnog fonda (IMF), Međunarodne organizacije za migracije (IOM), Međunarodne organizacije rada (ILO), Međunarodne agencije za atomsku energiju (IAEA), UNESCO, UNHCR i drugih.

Republika Albanija je 2014. dobila status kandidata za pridruživanje Evropskoj uniji, ali zvanični pregovori još uvijek nisu počeli. Bosna i Hercegovina još uvijek ima status potencijalnog kandidata za pridruživanje Evropskoj uniji. 
 
## Diplomatski odnosi 
Republika Albanija priznala je Bosnu i Hercegovinu 21. aprila 1992, a diplomatski odnosi između dvije države uspostavljeni su 28. decembra 1992. Ambasada Bosne i Hercegovine u Republici Albaniji bila je u funkciji od 1993. do 1998, a ambasada Republike Albanije u Bosni i Hercegovini bila je otvorena od 2010. do 2014. godine. Nerezidentni ambasador Bosne i Hercegovine u Republici Albaniji je Nusret Čančar. U Albaniji, u Draču, postoji Počasni konzulat Bosne i Hercegovine, a počasni konzul je Fiqiri Kllari. Ambasada Albanije u Hrvatskoj je odgovorna za teritorij Bosne i Hercegovine, a ambasador je Riza Poda. U Bosni i Hercegovini postoji Generalni počasni konzulat Albanije, a počasni konzul je Muharrem Zejnullahu.

## Sporazumi 
* Ugovor između Vijeća ministara Bosne i Hercegovine i Vijeća ministara Republike Albanije o saradnji u poljima obrazovanja i nauke,
* Memorandum o razumijevanju o evropskim integracionim procesima između Ministarstva vanjskih poslova Bosne i Hercegovine i Ministarstva vanjskih poslova Republike Albanije,
* Protokol o saradnji između Ministarstva vanjskih poslova Bosne i Hercegovine i Ministarstva vanjskih poslova Republike Albanije, 
* Sporazum o saradnji u oblasti turizma između Vijeća ministara Bosne i Hercegovine i Republike Albanije,
* Sporazum između Vijeća ministara Bosne i Hercegovine i Vlade republike Albanije o ukidanju viza za nosioce diplomatskih i službenih pasoša,
* Ugovor o slobodnoj trgovini između Bosne i Hercegovine i Republike Albanije,
* Sporazum Vijeća ministara Bosne i Hercegovine i Vijeća ministara Republike Albanije o pomorskom prevozu tereta trgovačkim brodovima,
* Sporazum o unapređenju i zaštiti investicija između Bosne i Hercegovine i Albanije,
* Sporazum o izbjegavanju dvostrukog oporezivanja u odnosu na poreze na dohodak i na imovinu te sprečavanju fiskalne evazije, 
* Sporazum o međunarodnom cestovnom prevozu putnika i tereta.

## Demografija 
Prema popisu iz 1991, u Bosni i Hercegovini živjelo oko 5000 Albanaca, a procjenjuje se da je taj broj danas nešto veći (od 8000 do 12000). Broj Bošnjaka koji žive u Albaniji je oko 10000. Stanovništvo Bosne i Hercegovine, koje prethodnih godina emigriralo u Albaniju pretežno čine etnički Bošnjaci, a 2017. godine albanski parlament je usvojio zakon kojim su Bošnjaci zajedno sa Aškalijama priznati kao manjina. Bosanski jezik je priznat kao jezik nacionalne manjine, dok je albanski jezik u Bosni i Hercegovini također jezik nacionale manjine.

## Reference 
Kategorija:Bilateralni odnosi Albanije
Kategorija:Bilateralni odnosi Bosne i Hercegovine
Kategorija:Odnosi Albanija–Bosna i Hercegovina